b'\n_START_ARTICLE_\nInception\n_START_SECTION_\nHandling\n_START_PARAGRAPH_\nHandlingen er satt til en verden hvor dr\xc3\xb8mmer i stor grad styrer verdens rundgang. Dom Cobb er verdens beste p\xc3\xa5 en illegal ting kalt "extraction" \xe2\x80\x93 han kan bryte seg inn i folks dr\xc3\xb8mmer og stjele ideer \xe2\x80\x93 noe han b\xc3\xa5de har profittert p\xc3\xa5 og tapt p\xc3\xa5, siden han ogs\xc3\xa5 mistet familien p\xc3\xa5 grunn av evnene sine, og samtidig er en av Amerikas mest etters\xc3\xb8kte menn. Sammen med sin trofaste kompanjong Arthur utgj\xc3\xb8r han et usl\xc3\xa5elig team \xe2\x80\x93 inntil arkitekten deres gj\xc3\xb8r en alvorlig feil, og Cobbs h\xc3\xb8yeste \xc3\xb8nske om \xc3\xa5 f\xc3\xa5 dra hjem til barna g\xc3\xa5r i vasken. Men han ser en ny mulighet n\xc3\xa5r den innflytelsesrike asiaten Saito \xc3\xb8nsker \xc3\xa5 ta over et firma, som ble eid av en nylig avd\xc3\xb8dd mann. For \xc3\xa5 gj\xc3\xb8re dette, m\xc3\xa5 de gj\xc3\xb8re "Inception" \xe2\x80\x93 innplanting av ideer \xe2\x80\x93 p\xc3\xa5 mannen som arver firmaet, Fischer. _NEWLINE_Dette er sett p\xc3\xa5 som umulig og blir ikke tatt godt imot av Cobbs allianse. Men Cobb er villig til \xc3\xa5 gj\xc3\xb8re hva som helst for \xc3\xa5 f\xc3\xa5 livet sitt tilbake, og setter sammen det optimale teamet som skal gj\xc3\xb8re det umulige mulig: Hans faste og lojale hjelper Arthur, den talentfulle arkitektspiren Ariadne, sin gamle, macho kollega Eames og den gale sj\xc3\xa5f\xc3\xb8ren Yusuf, samt Saito, som ikke aner noen ting om "dr\xc3\xb8mmenes verden" og egentlig bare er blindpassasjer. Sammen setter de ut p\xc3\xa5 sin aller siste reise \xe2\x80\x93 uansett utfall. Men det viser seg at Fischer er langt bedre til \xc3\xa5 forsvare seg enn man hadde ventet, og derfor havner man i tidstr\xc3\xb8bbel. Dessuten m\xc3\xa5 Cobb overvinne flere motstandere enn "sikkerhetsvaktene" i dr\xc3\xb8mmene til Fischer; hans avd\xc3\xb8de kone Mal opps\xc3\xb8ker og saboterer stadig dr\xc3\xb8mmene hans...'